रामायण में जो रोल कैकेयी-मंथरा ने किया, वही मेरे लिए विनेश कर रहीं; परिणाम आने पर धन्यवाद देंगे
BJP MP and former Wrestling Federation of India (WFI) president Brij Bhushan Sharan Singh Sexual Harassment Case   भाजपा सांसद और भारतीय कुश्ती संघ (WFI) के पूर्व अध्यक्ष बृजभूषण शरण सिंह ने पहलवान विनेश फोगाट मंथरा बताया है। उन्होंने कहा- रामायण में जैसे मंथरा ने कुछ रोल प्ले किया था, कैकेयी ने रोल प्ले किया था
भाजपा सांसद और भारतीय कुश्ती संघ (WFI) के पूर्व अध्यक्ष बृजभूषण शरण सिंह ने पहलवान विनेश फोगाट को मंथरा बताया है। उन्होंने कहा- रामायण में जैसे मंथरा ने कुछ रोल प्ले किया था, कैकेयी ने रोल प्ले किया था, वैसे ही विनेश फोगाट मेरे लिए मंथरा बनकर आई हैं।
सिंह ने कहा- पहली बार हजारों पहलवान थे, इस बार तीन पति-तीन पत्नी हैं और सातवां कोई नहीं है। जैसे आज हम मंथरा को धन्यवाद देते हैं, कैकेयी को धन्यवाद देते हैं वैसे हम कुछ दिन बाद विनेश फोगाट को भी धन्यवाद देंगे। जब पूरा परिणाम आ जाएगा।
बृजभूषण शरण सिंह ने ये बातें गोंडा में कही हैं। वह 5 जून को अयोध्या में होने वाली महा चेतना रैली की तैयारी के लिए हुई बैठक को संबोधित कर रहे थे।
भाजपा सांसद ने कहा- आप सौभाग्यशाली हैं कि एक ऐसा मामला आया है, जिसमें फंसकर कभी डोनाल्ड ट्रंप को भी परेशान होना पड़ा था। मैं कह रहा हूं कि षड्यंत्र आज का नहीं है। यह बहुत दिनों का है, लेकिन कुछ अच्छा होना है। इसको आप जान लीजिए और अच्छे में आपकी जरूरत है। हम कैसे जिंदा हैं, ये ईश्वर ही जाने।
बोले- भूपेंद्र हुड्डा तथाकथित नाबालिग लड़की को लेकर आए
इसके साथ ही बृजभूषण शरण सिंह ने भूपेंद्र हुड्डा पर बड़ा आरोप लगाया। उन्होंने कहा- जब रिपोर्ट मिल गई और इनको पता चला कि उसमें कुछ नहीं है, कोई सबूत नहीं है। कोई गवाह नहीं है। दीपेंद्र हुड्डा नहीं, बल्कि भूपेंद्र हुड्डा इस नए षड्यंत्र में शामिल हुए और एक तथाकथित नाबालिग लड़की को ले आए।
''भगवान ने मुझे इन आरोपों से लड़ने के लिए माध्यम बनाया है''
WFI के पूर्व अध्यक्ष ने कहा- ये आरोप नहीं, छुआछूत का मामला है। गुड टच-बैड टच का मामला है। मुझ पर झूठे आरोप लगाए गए हैं, लेकिन ये आरोप मुझ पर नहीं आया है। बल्कि भगवान ने मुझे इस आरोप से लड़ने के लिए माध्यम बनाया है क्योंकि भगवान कभी स्वयं नहीं आते। वो किसी न किसी को माध्यम बनाते हैं। उसी तरह भगवान ने मुझे इन आरोपों से लड़ने के लिए माध्यम बनाया है। मुझे लगता है कि 65-70 साल की उम्र में मुझे एक और लड़ाई लड़नी है।
कैसरगंज सांसद ने कहा- अयोध्या में छोटा-मोटा कार्यक्रम नहीं, बल्कि बहुत बड़ा यज्ञ होने जा रहा है। यह एक तरह से आपके भविष्य के लिए लड़ाई है। इसीलिए आप सब लोग 5 जून को अयोध्या में अपनी बाइक से ज्यादा से ज्यादा संख्या में पहुंचें।
बृजभूषण से जुड़ी ये खबर भी पढ़ें
बाहुबली बृजभूषण सिंह की लग्जरी लाइफ:हेलिकॉप्टर-प्राइवेट जेट की सवारी, अस्तबल में काबुली घोड़े
किसी फिल्मी सीन की तरह अस्तबल में बेधड़क काबुली नस्ल के घोड़े की सवारी...दिल्ली, मुंबई जैसे किसी भी बड़े शहर में जाना हो तो खुद के हेलिकॉप्टर या प्राइवेट जेट से यात्रा। 15 एकड़ में बनी शानदार सफेद रंग की कोठी, 1000 से ज्यादा लोगों के लिए एक साथ जनता दरबार की व्यवस्था, एंडेवर, फॉर्च्यूनर और महिंद्र स्कॉर्पियो गाड़ियों का काफिला...। यहां पढ़ें पूरी खबर